Diari Oficial de la Generalitat Valenciana


Sumari del DOGV 5264, del 23-05-2006 (2006/5687)

RESOLUCIÓ de 12 de maig de 2006, de la directora general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar els costos per constitució d'avals que garantisquen les bestretes en les ajudes concedides per la Generalitat Valenciana en matèria de Formació Professional Ocupacional i Contínua per a l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5687


Data del document
:   12-05-2006

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * formació professional
    * societat sense fins de lucre
    * ajuda pública
    * suport econòmic
    * garantia de crèdit

RESOLUCIÓ de 12 de maig de 2006, de la directora general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar els costos per constitució d'avals que garantisquen les bestretes en les ajudes concedides per la Generalitat Valenciana en matèria de Formació Professional Ocupacional i Contínua per a l'exercici 2006. [2006/X5687]  
Amb data 2 de març del 2006 va ser publicada en el Diari Oficial de la Generalitat Valenciana (DOGV núm. 5.210) l'Ordre de 30 de desembre del 2005, de la Conselleria d'Economia, Hisenda i Ocupació, per la qual es regulen i convoquen per a l'exercici 2006, subvencions destinades a finançar els costos per constitució d'avals que garantisquen les bestretes en les ajudes concedides per la Generalitat Valenciana en matèria de Formació Professional Ocupacional i Contínua.  
Després de la publicació de la Llei 15/2005, de 26 de desembre, de Pressupostos de la Generalitat Valenciana per a l'exercici 2006, (DOGV núm. 5.166, de 30 de desembre del 2005), i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar les ajudes econòmiques dels costos per constitució d'avals així com la línia pressupostària al càrrec de la qual es realitzarà.  
En virtut d'això, i d'acord amb el que disposa la disposició addicional primera de l'Ordre de 30 de desembre del 2005 de la Conselleria d'Economia, Hisenda i Ocupació, resolc:  
Primer  
La quantia de les ajudes que poden concedir-se per als costos de constitució d'avals que es preveuen en l'Ordre de la Conselleria d'Economia, Hisenda i Ocupació, de 30 de desembre del 2005, serà finançada a càrrec del capítol 4 de l'estat de despeses del pressupost del SERVEF per al 2006, subprograma pressupostari 322.52 .Formació Professional Ocupacional i Contínua. i línia de subvenció T5272000, denominada .Finançament avals bancaris d'organitzacions sense ànim de lucre (PAVACE)., per un import màxim de 280.000 euros (dos-cents huitanta mil euros).  
Segon  
El règim de pagaments i justificacions de les ajudes es realitzaran en els termes establits en l'Ordre de 30 de desembre del 2005 (DOGV núm. 5.210, de 2 de març del 2006) i en les corresponents resolucions aprovatòries de concessió d'ajudes.  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
València, 12 de maig de 2006.. La directora general: Ana Encabo Balbín.